— 285 — 



sublaevis. Organa buccalia normalia. Mandibulae et maxillae apice intus dentibus 

 acutis armatae. 



Pronotum convexum, breviusculum, antice rotundato-subtruncatum, postice trun- 

 catum; superne fere sine sulcis, vel impressionibus tantum paucis irregularibus prae- 

 ditum, lineola sulculiformi longitudinali plus minusve indistincta interdum euin per- 

 currente. Lobi laterales pronoti regulariter descendentes, longiores quam altiores, 

 margine antico valde obliquo, in marginem inferum rotundatim transeunte, hoc multo 

 minus rotundato, subrecto, posterius plus minusve obliquo, ideoque margine postico plus 

 minusve alto vel humili, et angulo postico rotundato vel obtuso plus minusve expresso. 



Rudimenta elytrorum et alarum omnino nuUa. 



Mesonotum et metanotum segmentis abdominalibus dorsalibus similia. 



Pectus compressiusculum. Sterna verisimiliter in omnibus speciebus hoc modo 

 confecta: Prosternum bispinosum; mesosternum lobis valde acutis; metasternum lobis 

 triangularibus postice sat acutis. Coxae anticae et intermediae spina acuta armatae. 



Lobi geniculares inermes vel interdum lobus internus femorum posticorum necnon 

 intermediorum spina geniculari vel subgeniculan armatus. Interdum etiam lobus ex- 

 ternus femorum posticorum spinula subgeniculari instructus. Femora omnia subtus spi- 

 nulis parvis armata vel femora postica tantum subtus inermia; haec persaepe parte 

 basali valde dilatata, quamvis compressa, sulcis pinnatis externis praedita, parte apicali 

 attenuata breviuscula. 



Tibiae anticae utrinque foramen apertum gereutes, superne leviter planiusculae, 

 margine externo tantum spina parva apicali instructo, margine interno bispinoso, subtus 

 utrinque 4-spinosae et praeterea spina apicali in utroque margine infero armatae. 

 Tibiae intermediae supra anterius 3-spinosae, posterius 4-spinosae, subtus utrinque 4- 

 spinosae et praeterea spina apicali in utroque margine infero instructae. Tibiae posticae 

 superne subito post basim planiusculae et utrinque limbatae, ibique in utroque margine 

 spinis 10-17 armatae. Calcaria apicalia infera 4, in 2 paribus disposita, sat parva vel 

 modica. Calcaria lateraha etiam 4, in 2 paribus disposita, longa, calcare secundo pri- 

 mum valde superante. 



$: Ovipositor incurvus, longitudine secundum species valde varians. Lamina 

 subgenitalis transversa, subrotundata vel subtrianguJaris. 



S : Lamina supraanalis transversa vel .subrotundata. Cerci pilosi, indistincte arti- 

 culati. Valvulae anales recurvae, uni- vel bi-mucronatae. Lamina subgenitalis convexa, 

 ampla, rugosa vel laevis, margine postico secundum .species diverse confecto. Styli 

 articulatim inserti, depressi vel teretes. 



Dispositio specierum generis Aisti Br. 



A. Fastigium verticis anterius planiusculum, late ovale, articuli primi anten- 

 narum latitudinem aequans. Femora po.stica basi bene incrassata, subtus 

 spinulis parvis sed distinguendis praedita; tibiae posticae superne utrinque 



